Staptog met net Bob Marley as geselskap | Netwerk24
Staptog met net Bob Marley as geselskap
Deur Cara-Lee Dorfling 16 Mei 2019 05:50
Met haar gemodifiseerde inkopietrollie en die wolgesiggie van haar Yorkie, Bob Marley, wat by ’n krat op die trollie uitsteek, kan Yolandé van der Merwe (50) al van ver af langs die pad gesien word.
“Hierdie is Bob Marley – oor sy wolhare – hy is al 12 jaar oud, maar geniet dié stappies,” sê Van der Merwe terwyl sy die besige Kaapweg in Port Elizabeth afstap.
Yolandé van der Merwe stoot haar gemodifiseerde inkopietrollie met haar hond in die krat in Kaapweg in Port Elizabeth af. Foto: Lulama Zenzile
Sy het Maandagmiddag vanaf Jeffreysbaai in die stad aangekom.
Vir die volgende paar dae sal sy vriende in Port Elizabeth besoek voordat sy ’n paar noodsaaklikhede sal aankoop en van haar besittings optel wat sy by vriende in die stad agtergelaat het om ’n rustiger lewe te begin. Daarna sal sy weer terugstap na Jeffreysbaai, waar sy tans op ’n kampeerterrein woon.
Yolandé van der Merwe soek ’n koelteboom langs Kaapweg in Port Elizabeth waar sy en Bob Marley, haar Yorkie, kan rus. Foto: Lulama Zenzile
Dit was toe dat ek besluit het om verder te stap, te dink aan haar, oor die lewe, en dit is wat my gehelp het om haar dood te verwerk.
Van der Merwe het sowat ses jaar gelede dié lewenswyse aangeneem nadat haar ma, Anna, gesterf het.